Kolasin blogides, midagi nagu õieti lugeda pole. Reede õhtu - selline tühjavõitu õhtu, mitte informatsiooni mõttes. Uudised tekitavad aina rohkem õõva. Nüüd tapetakse juba väikelapsi, hullud jooksevad vabalt ringi. Kõik on hukas.  Nirti kirjutas, et "keskmine eestlane" ei tea tuhkagi kultuurist.  Pean ennast ka väga keskmiseks, elukohaga väikelinnas, kus pole kino,  raamatupoodi, teatrist rääkimata. Ei ole jah aastaid kinos käinud, teatrisse sõidame ka ainult keskmiselt kord kvartalis. On küll pilet kallis, uuest aastast 200 krooni+ bussisõit.  Võib-olla ei ole eriti kultuurne, et käisime Vanemuises "Sugarit" vaatamas, selline kergekaaluline tükk. Mis see siis on- kaks meest panevad endale naisteriided selga ja teevad nabaalust nalja. Sisu selline kergeke, mõtteid ja püsivaid elamusi ei tekita.  Raamatuid ei osta jah enam, no mõne kergemasisulise loed vahel läbi.  Neid ilmub ka nii palju, ei jaksa kursis olla.  Telekast vaatad siit kanalilt ja sealt kanalilt üht-teist, süvenemata millessegi põhjalikumalt.  Lehest loed surmakuulutusi ja suuremaid pealkirju, pikki artikleid ei viitsi.  Vat oledki kultuuritu, lausa rämps.